Najib Tun Razak

Mohammad Najib bin Tun Haji Abdul Razak (g. 1953 m. liepos 23 d.) – Malaizijos politikas, buvęs šalies ministras pirmininkas (2009–2018 m.), įvairių ministerijų ministras. 2015 m. įsivėlė į skandalą dėl didelio masto valstybės lėšų pasisavinimo ir iššvaistymo, dėl ko 2020 m. liepą buvo nuteistas 12 metų kalėjimo bausme.Najib Razak: Malaysian ex-PM gets 12-year jail term in 1MDB corruption trial, BBC, 2020–07–28Malaysia ex-PM Najib Razak gets 12 years jail for 1MDB graft trial, DW, 2020–07–28

 Biografija 
Gimė 1953 m. liepos 23 d. Kuala Lipyje, Pahango valstijoje. Buvo šeštasis ir vyriausias Tun  Abdul Razako – politiko, 1970–1976 m. ėjusio šalies ministro pirmininko pareigas – sūnus. Vidurinį išsilavinimą gavo Šv. Jono mokykloje. Vėliau studijavo Didžiojoje Britanijoje Malverno koledže, ekonomikos bakalauro laipsnį įgijo Notingamo universitete. 1974 m. grįžo į Malaiziją ir dirbo centriniame banke, vėliau „Petronas“ naftos kompanijoje.Liow, J., & Leifer, M. (2014). Dictionary of the Modern Politics of Southeast Asia. Taylor & Francis, 266

1976 m. vedė Tengku Puteri Zainah Tengku Eskandar, su kuria susilaukė trijų vaikų. 1987 m. išsiskyrė ir vedė Datin Seri Rosmah Mansor, su kuria susilaukė dviejų vaikų.

 Karjera 

Politiko karjerą pradėjo būdamas 23 metų, kai 1976 m. mirus tėvui perėmė jo rinkiminę apygardą ir laimėjęs rinkimus pateko į parlamentą. 1986 m. buvo paskirtas jaunimo ir sporto ministru, vėliau vadovavo Gynybos ministerijai, dar po to buvo švietimo ministru. Kilo pareigose ir partijoje, kuriai priklausė – Jungtinėje malajų nacionalinėje organizacijoje (JMNO). 2004 m. buvo paskirtas tiek šalies vicepremjeru, tiek ir JMNO viceprezidentu. 2008 m. pradėjo eiti finansų ministro pareigas. 2009 m. buvo išrinktas į JMNO prezidentus, o po pusės metų ir į šalies ministrus pirmininkus. Poste ėmėsi reformų, paskelbė apie Malaizijos naujojo ekonominio modelio planą, kuris turėjo skatinti aukštą pridėtinę vertę sukuriančius pramonės sektorius. Taip pat su šūkiu Vieninga Malaizija siekė glaudesnio bendradarbiavimo tarp šalies etninių grupių.Liow, J., & Leifer, M. (2014). Dictionary of the Modern Politics of Southeast Asia. Taylor & Francis, 267

 1MDB skandalas 

2015 m. vasarą buvo atskleista, kad Najib Razak siejamas su didelio masto valstybinių lėšų pasisavinimu iš Finansų ministerijos kontroliuojamo ir pačio Razak įsteigto bei prižiūrimo šalies vystymo fondo 1Malaysia Development Berhad (1MDB). Tyrėjai aptiko, kad bendra beveik 700 mln. JAV dolerių suma pervesta iš fondo į ministro pirmininko asmenines sąskaitas.Investigators Believe Money Flowed to Malaysian Leader Najib’s Accounts Amid 1MDB Probe, Wall Street Journal, 2015–07–02 Vėliau JAV Saugumo departamentas išleido ataskaitą, kurioje teigiama, kad iš fondo pažeidžiant taisykles įvairioms institucijoms bei asmenims buvo pervesta virš 3,5 mlrd. JAV dolerių.United States Seeks to Recover More Than $1 Billion Obtained from Corruption Involving Malaysian Sovereign Wealth Fund, USA Department of Justice, 2016–07–20 Najib Razak ėmėsi veiksmų, kurie pristabdė įvykio tyrimą, šalino iš pareigų jį kritikavusius bendrapartiečius, buvo kaltinamas susidorojimu su opozicinėmis jėgomis, tačiau ir toliau ėjo ministro pirmininko pareigas.Amrita Malhi. Najib fights to retain control after 1MDB scandal, East Asia Forum, 2015–12–31

Skandalas peraugo į teisminį procesą 2018 m., kai Najib Razak partija pralaimėjo rinkimus ir jis neteko premjero posto, jį užleisdamas Mahathir Mohamad. Netrukus po to Najib Razak ir susijusiems asmenims buvo pareikšti kaltinimai.Najib Razak: Malaysia's former PM and his downfall over alleged corruption, BBC, 2020–07–28 Teismo procesas baigėsi 2020 m. liepos 28 d. nusprendus, kad Najib Razak padarė septynis nusikaltimus, siejamus su 1MDB lėšų pasisavinimu ir iššvaistymu. Jam skirta 12 metų įkalinimo bausmė ir 50 mln. JAV dolerių bauda. Najib Razak tapo pirmuoju istorijoje Malaizijos ministru pirmininku, kuris nuteistas kalėjimo bausme.Najib Razak, Malaysia’s Former Prime Minister, Found Guilty in Graft Trial 

https://www.nytimes.com/2020/07/28/world/asia/malaysia-1mdb-najib.htmlFrancis E Hutchinson. Najib verdict complicates Malaysia’s game of thrones. East Asia Forum, 2020–09–02

 Šaltiniai 

|-

|-

Kategorija:Malaizijos ministrai pirmininkai